Diari Oficial de la Generalitat Valenciana


Sumari del DOGV 4738, del 23-04-2004 (2004/3441)

Juí verbal de desnonament per falta de pagament número 0705/2003. Cèdula de notificació.
----------------------------------------------------------------------------------------

### Dades del document

Número de DOGV
:   4738

Data del DOGV
:   23-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3441


Organisme emissor
:   Jutjat de Primera Instància Número 14 de València

Tipus de document
:   Anunci

Juí verbal de desnonament per falta de pagament número 0705/2003. Cèdula de notificació. [2004/F3441]
  
Procediment: Assumpte civil 0705/2003.
  
Juicio: Juí verbal (desnonament per falta de pagament) - 0705/2003.
  
Part demandant: María Monfort Cervelló.
  
Part demandada: Mudanzas y Transportes Los Veteranos, SL, i Yolanda Cervera Millán.
  
En el juí referenciat, s'ha dictat la resolució que té el text literal següent:
  
Jutgessa que la dicta: María Asunción Solís García del Pozo.
  
Lloc: València.
  
Data: 1 de març de 2004.
  
Part demandant: María Monfort Cervelló.
  
Advocada: Sanmartín Santos, Arancha.
  
Procuradora: Moreno Olmos, Pilar.
  
Part demandada: Mudanzas y Transportes Los Veteranos, SL, i Yolanda Cervera Millán.
  
Antecedents de fet
  
Primer. La procuradora dels tribunals Pilar Moreno Olmos, en nom i representació de María Monfort Cervelló, va formular demanda de juí verbal de desnonament contra la mercantil Mudanzas y Transportes Los Veteranos, SL, i contra Yolanda Cervera Millán, com a avalista solidària, exercint acumuladament les accions de resolució de contracte d'arrendament de local de negoci per falta de pagament de rendes, i la reclamació de les quantitats degudes, referit a l'immoble situat a València, carrer de Pedro III el Gran, número 11-duplicat, porta 1. Després d'al·legar els fets que va considerar convenients i els fonaments de dret que va estimar d'aplicació, va acabar demanant que, amb els previs tràmits legals, es dicte sentència per la qual es condemne els demandats al pagament de la quantitat de 1.668,47 euros, que devien fins al moment, a més de les que resulten fins a l'execució de la sentència, declare la resolució del contracte per impagament de rendes, i condemne els demandats que dins del termini legal deixen la finca vàcua, lliure i expedita a disposició de l'actora, amb advertència de llançament.
  
Segon. Admesa a tràmit l'anterior demanda, es va acordar citar les parts a la celebració del juí, que va tindre lloc el dia 25 de febrer de 2004, a la Sala d'Audiència d'este jutjat, amb la sola assistència de la part actora, no així dels demandats, que van ser declarats en situació de rebel·lia processal.
  
Tercer. L'actora va ratificar la seua pretensió, quantificant el deute en 5.655,40 euros. I practicada la prova, va quedar finalitzat el juí i vist per a dictar sentència.
  
Quart. Que en la tramitació d'este procés s'han observat les prescripcions legals.
  
Fonaments de dret
  
Primer. La representació processal de María Monfort Cervelló exercix acció de resolució de contracte d'arrendament per falta de pagament, acumuladament i simultàniament amb la de reclamació de quantitats degudes en concepte de rendes (articles 250-2-1r i 438 Llei d'Enjudiciament Civil), pel total de 5.655,40 euros, en relació al local situat a València, carrer de Pere III el Gran, número 11-duplicat, porta 1a.
  
Segon. Del que s'ha actuat s'inferix la veracitat dels fets en què es fonamenta la pretensió actora, això és, el caràcter d'arrendatària de la demandada Mudanzas y Transportes Los Veteranos, SL, i de l'avalista solidària de la també demandada Yolanda Cervera Millán, respecte del local abans mencionat, així com l'impagament de rendes en la inefectivitat del qual se sosté la demanda. I sent la falta de pagament de la renda causa de resolució del contracte d'arrendament, en aplicació del que s'establix en els articles 1.089, 1.091, 1.255, 1.822, 1.124 i la resta de concordants del Codi Civil, i l'article 27.2n de la LAU; per això ha de condemnar-se els demandats al pagament de la suma reclamada, i declare resolt el contracte.
  
Tercer. Costes
  
Han d'imposar-se a la part demandada, de conformitat amb el que s'establix en l'article 394 de la Llei d'Enjudiciament Civil.
  
Vistos els preceptes legals esmentats i la resta de general i pertinent aplicació.
  
Decisió
  
Estime íntegrament la demanda formulada per la procuradora Pilar Moreno Olmos, en nom i representació de María Monfort Cervelló, contra la mercantil Mudanzas y Transportes Los Veteranos, SL, com a arrendatària, i contra Yolanda Cervera Millán com a avalista solidària, i declare procedent el desnonament respecte al local situat a València, carrer de Pere III el Gran, número 11-duplicat, porta 1a, com també declare resolt el contracte que lligava les parts, i en conseqüència condemne els demandats referits a reconéixer i complir esta declaració, deixant vacu, lliure i expedit l'immoble, advertint-los que si no ho verifiquen seran llançats a càrrec seu. Condemne igualment els demandats a abonar solidàriament a l'actora la suma de 5.655,40 euros, més els interessos de l'article 576 de la Llei d'Enjudiciament Civil. Amb imposició de costes processals als demandats.
  
Mode d'impugnació: mitjançant recurs d'apel·lació davant de l'Audiència Provincial de València (article 455 LECn).
  
El recurs es prepararà per mitjà d'escrit presentat en este jutjat en el termini de cinc dies hàbils comptats des del dia següent de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.
  
Publicació. Donada, llegida i publicada va ser l'anterior sentència per la jutgessa que la va dictar, mentre celebrava audiència pública en el mateix dia de la data, de la qual cosa jo, la secretària judicial, done fe, a València, l'1 de març de 2004.
  
Atés el desconeixement de l'actual domicili o residència de la part demandada, per la provisió de 26 de març de 2004 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència.